شەفەق نیوز/ شیروان میرزا پەرلەمانتار  فراکسیۆن یەکێتی نیشتمانی کوردستان، ئمڕوو بەکشەممە،
راگەیان وەی نزیکە شاندیگ کوردی سەردان بەغداد کەێد، ئەرا باسکردن لە جیوەجیکردن یاسای
بوودجەی گشتی و خەرجکردن شایستەیل هەرێم.
میرزا ئەرا ئاژانس شەفەق نیوز وت: شاندیگ هونەری ئەوەسا لەماوەی
رووژەیل ئایندە روی وەرەو بەغداد کەێد تا باس لە میکانزم جیوەجیکردن مادەیل یاسای بوودجەی
گشتی ئەرا ئی ساڵە بکەن و لەناویان مادەی ١١ ک پەیوەندی وە بەش هەرێم کوردستان دیرێد.
وتیش؛ ئەوەسا شاندە کوردەگە چەوی کەفێدە دەسەی هونەری حکومەت
فیدڕاڵی ک وەی دویاییە دروس کریا، ئەرا باس میکانزم خەرجکردن شایستەیل و بەش هەرێم
کوردستان لە یاسای بوودجەگە.
میرزا نشان دا ک موستەفا کازمی سەرۆک وەزیران لە رووژەیل
گوزەیشتە دووپات کرد لە تەواوبوین ئامادەکاریەکان ئەرا جیوەجیکردن دەرەیل یاسای بوودجەگە
و خەرجکردن شایستە داراییەکان و لەناویان بەش هەرێم کوردستان.
